เมื่อวานตอนเช้าตรวจขึ้น2ขีดจางๆ พอมาวันนี้เมื่อเช้าลองตรวจใหม่แต่ขึ้นขีดเดียว งงเลยค่ะ ยังงี้สรุปท้องหรือไม่ท้องค่ะ #ฉีดยาคุมเข็มแรก เข้าเดือนที่3 เมนไม่มาค่ะ ขาดมา15วันค่ะ
สวัสดีค่ะ การตรวจหาการตั้งครรภ์จากปัสสาวะ แล้วพบขึ้น 2 ขีดจางๆ นอกจากสาเหตุจากการตั้งครรภ์แล้ว อาจเกิดจากสาเหตุอื่นๆ ได้ เช่น- เป็นรอยระเหยของปัสสาวะ โดยปกติควรอ่านผลภายใน 5 นาทีหลังทดสอบ การปล่อยทิ้งไว้นานเกินแล้วนำมาอ่านผล อาจเห็นเป็น 2 ขีดได้ ซึ่งเกิดจากปัสสาวะระเหยออกไปและทิ้งรอยเอาไว้- เป็นผลจากกการฉีดฮอร์โมนกระตุ้น เพื่อรักษาผู้มีบุตรยาก- มีโรคบางอย่างอยู่ เช่น เนื้องอกหรือมะเร็งรังไข่ ชนิดที่ผลิตฮอร์โมน HCG ได้- มีเนื้องอกของต่อมใต้สมอง หรือภายในช่องทรวงอก ชนิดที่ผลิตฮอร์โมน HCG ได้- การใช้ยาบางชนิด เช่น diazepam, alprazolam, clozapine, chlopromazine, phenobarbital, bromocriptine, flurosemide, methadone เป็นต้น- เป็น chemical pregnancy คือมีการปฏิสนธิเกิดตัวอ่อนขึ้นแล้ว แต่ตัวอ่อนไม่สามารถฝังไปยังผนังมดลูกได้ และเกิดการแท้งออกมาแต่เนิ่นๆ ซึ่งเท่ากับว่าตรวจพบการตั้งครรภ์จากชุดทดสอบ แต่ต่อมาพบว่าไม่ได้ตั้งครรภ์ ซึ่งหากไม่ได้ตรวจ ผู้หญิงบางรายอาจไม่รู้ด้วยซ้ำว่าตัวเองท้องและแท้งไปแล้วแนะนำให้ลองตรงจซ้ำดูอีกครั้ง และอ่านผลหลังการทดสอบไม่เกิน 5 นาที หากยังพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้น ส่วนการทดสอบในครั้งแรกที่ขึ้น 2 ขีดจางๆ นั้น อาจเกิดจากรอยระเหยของปัสสาวะก็ได้ แต่หากยังคงขึ้น 2 ขีดจางๆ โดยที่ไม่ได้เกิดจากการใช้ยาอะไร ก็แสดงว่าน่าจะเกิดการตั้งครรภ์ขึ้น ซึ่งก็ควรไปพบแพทย์เพื่อตรวจยืนยันซ้ำอีกครั้งค่ะสำหรับยาฉีดคุมกำเนิดนั้น มักทำให้เกิดผลข้างเคียงคือประจำเดือนขาดหายไปได้ เนื่องจากฮอร์โมนจากยา จะไปทำให้เยื่อบุโพรงมดลูกฝ่อบางลง แต่ก็ไม่ได้อันตรายอะไร